Nr. L 197/80 De Europæiske Fællesskabers Tidende 16. 7. 92 KOMMISSIONENS BESLUTNING af 3. juli 1992 om ændring af beslutning 89/3/EØF for så vidt angår de sundhedsmæssige beskyttelsesforanstaltninger over for indførsel af visse former for fersk kød fra den brasilianske delstat Goias (92/378/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinærpo- litimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved forordning (EØF) nr. 3763/91 P?), særlig artikel 16, og ud fra følgende betragtninger : Ved Kommissionens beslutning 86/195/EØF (?), senest ændret ved beslutning 92/76/EØF (?), fastsættes det, hvilke sundhedsmæssige betingelser der skal opfyldes, og hvilke sundhedscertifikater der er nødvendige ved indførsel af fersk kød fra Brasilien, bl.a. under hensyntagen til mund- og klovesygesituationen i Brasilien ; denne situation medførte, at der ved Kommissionens beslutning 89/3/EØF (?), senest ændret ved beslutning 91/343/EØF (?), blev truffet beskyttelsesforanstaltninger over for indførsel af visse former for fersk kød fra Brasi- lien ; ved den seneste EF-kontrol på stedet i april 1992 kunne det konstateres, at situationen var blevet forværret i delstaten Goias ; derfor bør beslutning 89/3/EØF ændres, således at indførsel af fersk oksekød fra den brasilianske delstat Goias suspenderes ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 Delstaten Goias tilføjes på listen over de brasilianske delstater i artikel 1 i beslutning 89/3/EØF. Artikel 2 Denne beslutning er rettet til medlemsstaterne. Udfærdiget i Bruxelles, den 3. juli 1992. På Kommissionens vegne Ray MAC SHARRY Medlem af Kommissionen ()) EFT nr. L 302 af 31. 12. 1972, s. 28. () EFT nr. L 356 af 24. 12. 1991, s. 1. ) EFT nr. L 142 af 28. 5. 1986, s. 51. () EFT nr. L 30 af 6. 2. 1992, s. 25. () EFT nr. L 5 af 7. 1. 1989, s. 32. () EFT nr. L 187 af 13. 7. 1991, s. 49.